**Austrálske národné futbalové mužstvo** reprezentuje Austráliu na medzinárodných futbalových akciách, ako sú Majstrovstvá sveta, Majstrovstvá Ázie vo futbale alebo (do konca roka 2005) Oceánsky pohár národov.

História
--------

### Vznik reprezentácie a úvodné roky

Prvé austrálske národné mužstvo vzniklo v roku 1922 a reprezentovalo krajinu na turnaji na Novom Zélande. Na turnaji (na ktorom sa zúčastnili ešte Južná Afrika a Čína) Austrália prehrala dva a remizovala jeden zápas. Nasledujúcich 25 rokov boli práve tri spomínané krajiny najčastejším súperom Austrálie, čo súviselo s geografickou vzdialenosťou od ostatných svetadielov. Relatívna izolovanosť krajiny hrala úlohu v málopočetnosti medzinárodných stretnutí a prehrali všetky zápasy.

### Kvalifikácie na majstrovstvá sveta

Austrálske národné futbalové mužstvo sa prebojovalo do finálového turnaja majstrovstiev sveta v roku 1974 v Nemecku, kde však nepostúpilo zo skupiny. Austrália prehrala s Východným Nemeckom 2:0, so Západným Nemeckom 3:0 a remizovala s Čile 0:0. Od roku 1974 sa na finálový turnaj MS neprebojovala 32 rokov, drfasdfafafuhým vystúpením na najdôležitejšom futbalovom turnaji národných mužstiev na svete je účasť na majstrovstvách sveta v Nemecku v roku 2006.

Austrália sa trikrát tesne neprebojovala na záverečný šampionát: v roku 1994, keď sa MS konali v USA, Austrália zvíťazila v Oceánskej skupine, no hrala baráž najprv s Kanadou a po víťazstve (1:2, 2:1; 4:1 na pokutové kopy) sa prebojovala do ďalšej baráže, v ktorej podľahla Argentíne 1:1, 1:0.

Pred šampionátom vo Francúzsku v roku 1998 Austrália vyhrala kvalifikačný turnaj Oceánie a v baráži sa stretla s Iránom. V Iráne sa zrodila remíza 1:1, v odvetnom súboji v Melbourne Austrália dlho viedla 2:0, ale napokon remizovala 2:2, čo zabezpečilo postup na MS súperovi.

Pred šampionátom v roku 2002, ktorý sa konal v Japonsku a Kórei Austrália pohodlne vyhrala kvalifikáciu Oceánie, počas ktorej vysoko zvíťazila nad niektorými futbalovými mikroštátmi - napr. Tongo porazila 22:0 a v zápase s Americkou Samoou sa zrodil rekord: 31:0 (pričom nehrali Mark Viduka a Harry Kewell, najdôležitejší austrálski hráči). V baráži s Uruguajom Austrália zvíťazila doma 1:0, ale v odvetnom zápase prehrala 3:0 a na MS opäť nepostúpila.

Počas kvalifikácie na MS 2006 Austrália opäť zvíťazila v kvalifikácii oceánskej skupiny a v baráži sa opäť stretla s Uruguajom. V Montevideo Uruguaj zvíťazil 1:0, v odvete v Sydney Austrália rovnako zvíťazila 1:0. V nadstavenom čase už nepadol gól a tak o postupujúcom rozhodovali kopy zo značky pokutového kopu. Austrália zvíťazila 4:2, keď brankár Mark Schwarzer chytil dve strely.

V čase postupu na MS bola Austrália krajinou s druhým najnižším postavením v rebríčku FIFA (42. miesto), postupne sa však do majstrovstiev sveta jej postavenie zlepšilo, aj vďaka výsledkom v prípravným zápasoch, počas ktorých porazila Grécko 1:0 (25. mája 2006) a remizovala s Holandskom 1:1 (4. júna 2006).

Trénerom mužstva bol Holanďan Guus Hiddink, ktorý doviedol Austráliu do finálového turnaja a po ňom pri reprezentácii skončil.

Členstvo v AFC
--------------

Austrália bola od založenia v roku 1966 členom OFC (*Oceania Football Confederation* - Futbalová konfederácia Oceánie), oceánskeho ekvivalentu európskej organizácie UEFA. Do roku 2004 však v konfederácii bolo len 12 národných mužstiev, z ktorých len Nový Zéland mohol efektívne vzdorovať Austrálii. Austrália pravidelne víťazila v kvalifikácii oceánskej skupiny na majstrovstvá sveta vo futbale (1986, 1994, 1998, 2002, 2006; v roku 1990 to bol Izrael, ktorý z politických dôvodov štartoval v OFC), ale s výnimkou kvalifikácie na MS 2006 sa nedokázala presadiť v konkurencii silnejších barážových súperov z Ázie a Južnej Ameriky a postúpiť na záverečný turnaj.

Mnohí komentátori a fanúšikovia sa domnievali, že jedinou možnosťou ako posunúť národné mužstvo vpred je opustiť OFC, keďže potenciálni súperi z konfederácie dlhodobo nedosahovali kvalít Austrálie a Austrália naopak strácala na medzinárodnom poli.

23. marca 2005 AFC (*Asia Football Confederation* - Ázijská futbalová federácia) pozvala do Austráliu do svojich radov. Následne 17. apríla výkonný výbor OFC podporiil tento krok a FIFA odsúhlasila presun austrálskej futbalovej federácie k AFC 30. júna 2005. Prechod k AFC nadobudol účinnosť 1. januára 2006.

Odliv hráčov
------------

Frustrujúcim faktom pre Austráliu je odliv sľubných hráčov do zahraničia. Keďže mnohí Austrálčania majú korene v Európe a nezriedka majú dvojité občianstvo, môžu reprezentovať i národné tímy iných krajín. Medzi Austrálčanov, ktorí sa rozhodli reprezentovať iné krajiny patria: Joey Didulica (Chrovátsko), Tony Dorigo (Anglicko), Ivan Ergic (Srbsko a Čierna Hora), Jamie McMaster (Anglicko), Anthony Šerić, Josip Šimunić (obaja Chorvátsko) a Sasa Ilic (bývalá Juhoslávia). Najznámejším prípadom je však Christian Vieri, ktorý sa síce narodil v Taliansku, ale vyrastal v Austrálii.

Najčastejším miestom odlivu bolo Chorvátsko - v súčasnosti zaň hrajú traja Austrálčania (Didulica, Šerić and Šimunić). Naopak, siedmi etnickí Chorváti (Čulina, Popović, Skoko, Viduka, Čović, Kalac and Bresciano) hrajú za Austráliu. Zaujímavosťou je, že Austrália hrala tretí, rozhodujúci zápas v základnej skupine MS 2006 práve proti Chorvátsku a remizovala 2:2. Kuriozitou je, že za Austráliu chytal etnický Chorvát Kalac a rodák z Canberry Josip „Joe" Šimunić hrajúci v drese Chorvátska dostal až tri žlté karty, kým bol vylúčený.

Majstrovstvá sveta
------------------

| Rok | Účasť | Umiestnenie |
| --- | --- | --- |
| Uruguaj 1930 | Bez účasti |
| Taliansko 1934 | Bez účasti |
| Francúzsko 1938 | Bez účasti |
| Brazília 1950 | Bez účasti |
| Švajčiarsko 1954 | Bez účasti |
| Švédsko 1958 | Bez účasti |
| Čile 1962 | Bez účasti |
| Anglicko 1966 | Nepostúpili z kvalifikácie |
| Mexiko 1970 | Nepostúpili z kvalifikácie |
| Nemecko 1974 | Skupinová fáza | 14. miesto |
| Argentína 1978 | Nepostúpili z kvalifikácie |
| Španielsko 1982 | Nepostúpili z kvalifikácie |
| Mexiko 1986 | Nepostúpili z kvalifikácie |
| Taliansko 1990 | Nepostúpili z kvalifikácie |
| USA 1994 | Nepostúpili z kvalifikácie |
| Francúzsko 1998 | Nepostúpili z kvalifikácie |
| Kórejská republika Japonsko  2002 | Nepostúpili z kvalifikácie |
| Nemecko 2006 | Osemfinále | 16. miesto |
| Južná Afrika 2010 | Skupinová fáza | 21. miesto |
| Brazília 2014 | Skupinová fáza | 30. miesto |
| Rusko 2018 | Skupinová fáza | 30. miesto |
| Katar 2022 | Osemfinále | 12. miesto |
| **Celkom** | Účasť – **6x**
Zlato - **0x**, Striebro - **0x,** Bronz - **0x** |

Austrália sa šesťkrát predstavila na Majstrovstvách sveta. Prvá účasť na svetovom šampionáte bola na MS 1972. Od roku 2006 sa pravidelne predstavujú na Majstrovstvách sveta. Na MS 2006 sa dostali do osemfinále keď v skupine v konkurencii Japonska (3:1), Brazílie (0:2) a Chorvátska (2:2) skončili na druhom mieste v skupine. V osemfinále prehrali s Talianskom 0:1. Na MS 2010 získali štyri body v skupine podobne ako na MS 2006 ale tentokrát skončili na treťom mieste v skupine kvôli horšiemu skóre. Zápasy: Nemecko (0:4), Ghana (1:1), Srbsko (2:1). Na MS 2014 a MS 2018 skončili v skupine a v oboch prípadoch sa umiestnili až na 30. mieste. Zápasy Austrálie na MS 2014: Čile (1:3), Holandsko (2:3), Španielsko (0:3). Zápasy Austrálie na MS 2018: Francúzsko (1:2), Dánsko (1:1), Peru (0:2).
Na MS 2022 sa dostali do osemfinále keď v skupine v konkurencii Francúzska (1:4), Tuniska (1:0) a Dánska (1:0) skončili v skupine na druhom mieste v skupine. V osemfinále prehrali s Argentínou (1:2).

Majstrovstvá Ázie vo futbale
----------------------------

| Rok | Účasť | Umiestnenie |
| --- | --- | --- |
| 1956-2004 | Neboli členom AFC |
| Indonézia Malajzia Thajsko Vietnam 2007 | Štvrťfinále | 7. miesto |
| Katar 2011 | **Vicemajster** | **2. miesto** |
| Austrália 2015 | **Víťaz** | **1. miesto** |
| Spojené arabské emiráty 2019 | Štvrťfinále | 7. miesto |
| Čína 2023 | Kvalifikovaní |
| **Celkom** | Účasti - **4x**
Zlato - **1x**, Striebro - **1x**, Bronz - **0x** |

Oceánsky pohár národov
----------------------

| Rok | Účasť | Umiestnenie |
| --- | --- | --- |
| Nový Zéland 1973 | Bez účasti |
| Nová Kaledónia 1980 | **Víťaz** | **1. miesto** |
| 1996 | **Víťaz** | **1. miesto** |
| Austrália 1998 | **Vicemajster** | **2. miesto** |
| Tahiti 2000 | **Víťaz** | **1. miesto** |
| Nový Zéland 2002 | **Vicemajster** | **2. miesto** |
| Austrália 2004 | **Víťaz** | **1. miesto** |
| 2008 - ďalej | Nie sú členom OFC |
| **Celkom** | Účasť - **6x**
Zlato - **4x**, Striebro - **2x**, Bronz - **0x** |

Ostatné súťaže
--------------

### Pohár konfederácii FIFA

| Rok | Účasť | Umiestnenie |
| --- | --- | --- |
| Saudská Arábia 1992 | Nie je pozvaný žiadny zástupca OFC |
| Saudská Arábia 1995 |
| Saudská Arábia 1997 | **Vicemajster** | **2. miesto** |
| Mexiko 1999 | Nekvalifikovali sa |
| Kórejská republika Japonsko 2001 | **Tretie miesto** | **3. miesto** |
| Francúzsko 2003 | Nekvalifikovali sa |
| Nemecko 2005 | Skupinová fáza | 8. miesto |
| Južná Afrika 2009 | Nekvalifikovali sa |
| Brazília 2013 |
| Rusko 2017 | Skupinová fáza | 6. miesto |
| **Celkom** | Účasti - **4x**
Zlato - **0x,** Striebro - **1x**, Bronz - **1x** |

Referencie
----------

1. ↑   *Skvelý Cahill vystrieľal Austrálii triumf* [online]. Pravda.sk, 2006-06-12, [cit. 2022-02-09]. Dostupné online.
2. ↑  A.S, SITA Slovenská tlačová agentúra. *Video: Austrálčania remizovali s Dánmi, do zápasu na MS vo futbale opäť zasiahol videorozhodca* [online]. Webnoviny.sk, 2018-06-21, [cit. 2022-02-09]. Dostupné online.

Externé zdroje
--------------

footballaustralia.com.au

Zdroj
-----

*Tento článok je čiastočný alebo úplný preklad článku Australia men´s national soccer team na anglickej Wikipédii.*